title: 2007/826/EZ: Odluka Vijeća od 22. studenoga 2007. o sklapanju Sporazuma između Europske zajednice i Republike Moldove o ponovnom prihvatu osoba bez dozvole boravka

text:
               11/Sv. 128

               HR

               Službeni list Europske unije

               186

         32007D0826

               L 334/148

               SLUŽBENI LIST EUROPSKE UNIJE

         ODLUKA VIJEĆA
   od 22. studenoga 2007.
   o sklapanju Sporazuma između Europske zajednice i Republike Moldove o ponovnom prihvatu osoba bez dozvole boravka
   (2007/826/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. stavak 3. točku (b), u vezi s prvom rečenicom članka 300. stavka 2. prvog podstavka i članka 300. stavka 3. prvog podstavka,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Komisija je u ime Europske zajednice pregovorima dogovorila Sporazum s Republikom Moldovom o ponovnom prihvatu osoba bez dozvole boravka.

               (2)

               Sporazum je u ime Europske zajednice potpisan 10. listopada 2007., podložno njegovom mogućem kasnijem sklapanju, u skladu s Odlukom Vijeća donesenom 9. listopada 2007.

               (3)

               Sporazum bi trebalo odobriti.

               (4)

               Sporazumom se osniva Zajednički odbor za ponovni prihvat, koji može donijeti svoj poslovnik. Primjereno je osigurati pojednostavnjeni postupak za utvrđivanje stajališta Zajednice u tom slučaju.

               (5)

               Ujedinjena Kraljevina, u skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, obavijestila je o svojoj želji da sudjeluje u donošenju i primjeni ove Odluke.

               (6)

               U skladu s člancima 1. i 2. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, te ne dovodeći u pitanje članak 4. navedenog Protokola, Irska ne sudjeluje u donošenju ove Odluke i ista nije obvezujuća niti se ne primjenjuje na nju.

               (7)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ista nije obvezujuća niti se ne primjenjuje na nju,

         ODLUČILO JE:
   Članak 1.
   Ovim se u ime Zajednice odobrava Sporazum između Europske zajednice i Republike Moldove o ponovnom prihvatu osoba bez dozvole boravka.
   Tekst Sporazuma priložen je ovoj Odluci (1).
   Članak 2.
   Predsjednik Vijeća daje obavijest predviđenu u članku 22. stavku 2. Sporazuma (2).
   Članak 3.
   Komisija predstavlja Zajednicu u Zajedničkom odboru za ponovni prihvat koji je osnovan člankom 18. Sporazuma.
   Članak 4.
   Stajalište Zajednice unutar Zajedničkog odbora za ponovni prihvat u pogledu donošenja njegovog poslovnika u skladu s člankom 18. stavkom 5. Sporazuma utvrđuje Komisija nakon savjetovanja s posebnim odborom kojeg imenuje Vijeće.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 22. studenoga 2007.

            Za Vijeće

            Predsjednik

         M. PINHO

      (1)  SL L 334, 19.12.2007., str. 149.

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća 2013/241/ZVSP od 27. svibnja 2013. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu, EULEX KOSOVO

text:
               18/Sv. 15

               HR

               Službeni list Europske unije

               272

         32013D0241

               L 141/47

               SLUŽBENI LIST EUROPSKE UNIJE

         ODLUKA VIJEĆA 2013/241/ZVSP
   od 27. svibnja 2013.
   o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (1), EULEX KOSOVO
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika za vanjske poslove i sigurnosnu politiku,
   budući da:

               (1)

               Vijeće je 4. veljače 2008. donijelo Zajedničku akciju 2008/124/ZVSP o Misiji Europske unije za uspostavu vladavine prava na Kosovu, EULEX KOSOVO (2).

               (2)

               Vijeće je 5. lipnja 2012. donijelo Odluku 2012/291/ZVSP (3) o izmjeni Zajedničke akcije 2008/124/ZVSP i produljenju misije EULEX KOSOVO do 14. lipnja 2014.

               (3)

               Financijski referentni iznos pokriva razdoblje do 14. lipnja 2013. Zajedničku akciju 2008/124/ZVSP trebalo bi izmijeniti kako bi se osigurao novi financijski referentni iznos namijenjen za pokriće razdoblja od 15. lipnja 2013. do 14. lipnja 2014.

               (4)

               Misija EULEX KOSOVO provodit će se u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije, kako su određeni u članku 21. Ugovora.

               (5)

               Zajedničku akciju 2008/124/ZVSP bi stoga trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 16. stavak 1. Zajedničke akcije 2008/124/ZVSP zamjenjuje se sljedećim:

      „1.   Financijski referentni iznos namijenjen pokrivanju rashoda misije EULEX KOSOVO do 14. listopada 2010. iznosi 265 000 000 EUR.
      Financijski referentni iznos namijenjen pokrivanju rashoda misije EULEX KOSOVO od 15. listopada 2010. do 14. prosinca 2011. iznosi 165 000 000 EUR.
      Financijski referentni iznos namijenjen pokrivanju rashoda misije EULEX KOSOVO od 15. prosinca 2011. do 14. lipnja 2012. iznosi 72 800 000 EUR.
      Financijski referentni iznos namijenjen pokrivanju rashoda misije EULEX KOSOVO od 15. lipnja 2012. do 14. lipnja 2013. iznosi 111 000 000 EUR.
      Financijski referentni iznos namijenjen pokrivanju rashoda misije EULEX KOSOVO od 15. lipnja 2013. do 14. lipnja 2014. iznosi 110 000 000 EUR.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 27. svibnja 2013.

            Za Vijeće

            Predsjednica

         C. ASHTON

      (1)  Ovaj naziv ne dovodi u pitanje stajališta o statusu te je u skladu s RVSUN-om 1244/99 i Mišljenjem Međunarodnog suda o proglašenju neovisnosti Kosova.

      (2)  SL L 42, 16.2.2008., str. 92.

      (3)  SL L 146, 6.6.2012., str. 46.


title: 2006/856/EZ: Odluka Vijeća od 13. studenoga 2006. o osnivanju Odbora za monetarnu, financijsku i platnobilančnu statistiku (kodificirana verzija)

text:
               10/Sv. 001

               HR

               Službeni list Europske unije

               210

         32006D0856

               L 332/21

               SLUŽBENI LIST EUROPSKE UNIJE

               13.11.2006.

      ODLUKA VIJEĆA

   od 13. studenoga 2006.
   o osnivanju Odbora za monetarnu, financijsku i platnobilančnu statistiku
   (kodificirana verzija)
   (2006/856/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               Odluka Vijeća 91/115/EEZ od 25. veljače 1991. o osnivanju Odbora za monetarnu, financijsku i platnobilančnu statistiku (3) znatno je izmijenjena (4). Radi jasnoće i preglednosti spomenutu Odluku treba kodificirati.

               (2)

               Potrebno je uspostaviti višegodišnji radni program u području monetarne, financijske i platnobilančne statistike kao dijela višegodišnjeg statističkog programa Komisije.

               (3)

               Kako bi se osigurala bliska suradnja između država članica i Komisije za vrijeme uspostave statističkog programa, Vijeće je Odlukom 89/382/EEZ, Euratom od 19. lipnja 1989. o osnivanju Odbora za statističke programe Europskih zajednica (5), osnovalo Odbor za statistički program Europskih zajednica koji se sastoji od predstavnika zavoda za statistiku država članica.

               (4)

               U državama članicama monetarnu i bankovnu statistiku izrađuju središnje banke a financijsku i platnobilančnu statistiku izrađuju različite institucije, uključujući središnje banke.

               (5)

               Kako bi se osigurala bliska suradnja između država članica i Komisije u području monetarne, financijske i platnobilančne statistike, Komisiji je pri izradi i provedbi višegodišnjeg radnog programa za takve statistike potrebna pomoć Odbora, sastavljenog od predstavnika dotičnih glavnih nacionalnih institucija.

               (6)

               Uzimajući u obzir specifičnu ulogu gore spomenutih institucija u državama članicama, potrebno je dopustiti Odboru da izabere svog predsjednika.

               (7)

               Sa stajališta statistike, postoji bliska međuovisnost između područja monetarne, financijske i platnobilančne statistike s jedne strane i određenih drugih područja ekonomske statistike s druge strane.

               (8)

               Povećane potrebe institucija država članica i Zajednice za unaprijeđenim statističkim informacijama zahtijevaju pojačanu suradnju između onih koji koriste i onih koji izrađuju monetarnu, financijsku i platnobilančnu statistiku,

         ODLUČILO JE:
   Članak 1.
   Ovim se osniva Odbor za monetarnu, financijsku i platnobilančnu statistiku, dalje u tekstu „Odbor”.
   Članak 2.
   Odbor će pomagati Komisiji u izradi i provedbi višegodišnjeg programa rada za monetarnu, financijsku i platnobilančnu statistiku. Odbor osobito ima zadatak izražavanja mišljenja o razvoju i koordinaciji monetarne, financijske i platnobilančne statistike koja je potrebna za politike koje provode Vijeće, Komisija i različiti odbori koji im pomažu.
   Od Odbora se može tražiti izražavanje mišljenja o vezama između monetarne, financijske i platnobilančne statistike s jedne strane i određene druge ekonomske statistike s druge strane, osobito one na kojoj se temelje nacionalni računi. Rad ovog Odbora bit će koordiniran s radom Odbora za statistički program.
   Članak 3.
   Komisija će na vlastitu inicijativu i, ako bude potrebno, na zahtjev Vijeća ili odborā koji mu pomažu savjetovati se s Odborom o:

               (a)

               uspostavljanju višegodišnjih programa Zajednice za monetarnu, financijsku i platnobilančnu statistiku;

               (b)

               mjerama koje Komisija namjerava poduzeti za postizanje ciljeva vezanih uz višegodišnje programe za monetarnu, financijsku i platnobilančnu statistiku, kao i za to potrebnim sredstvima i rasporedu;

               (c)

               svim drugim pitanjima, osobito metodološkim, koja proizlaze iz uspostavljanja ili provedbe Statističkog programa u odgovarajućim područjima.

         Odbor može na vlastitu inicijativu izraziti mišljenje o svim pitanjima u vezi s uspostavljanjem ili provođenjem statističkih programa u područjima monetarne, financijske i platnobilančne statistike.
   Članak 4.
   Odbor može na vlastitu inicijativu izraziti mišljenje o svim pitanjima vezanim uz one statistike koja su od općeg značaja za Komisiju i nacionalna statistička tijela s jedne strane i Europsku središnju banku (ESB) i nacionalne središnje banke s druge strane. U izvršavanju svojih zadataka, Odbor će izraziti svoja stajališta svim zainteresiranim stranama.
   Članak 5.
   Odbor se sastoji od jednog, dva ili tri predstavnika po državi članici, iz institucija koje se primarno bave monetarnom, financijskom i platnobilančnom statistikom, do tri predstavnika Komisije i do tri predstavnika ESB-a. Dodatno, jedan predstavnik Gospodarskog i financijskog odbora može prisustvovati sastancima Odbora u svojstvu promatrača. Svaka država članica, Komisija i ESB imaju po jedan glas.
   Predstavnici drugih organizacija, kao i bilo koja osoba koja može doprinijeti raspravama, može, ako Odbor tako odluči, sudjelovati na sastancima Odbora.
   Članak 6.
   Odbor bira predsjednika sukladno detaljnim pravilima utvrđenim u svom poslovniku.
   Članak 7.
   Odbor će izraditi svoj poslovnik.
   Članak 8.
   Odluka 91/115/EEZ stavlja se izvan snage.
   Upućivanja na Odluku stavljenu izvan snage vrijede kao pozivanja na ovu Odluku i čitaju se u skladu s korelacijskom tablicom u Prilogu II.

      Sastavljeno u Bruxellesu 13. studenoga 2006.

            Za Vijeće

            Predsjednik

         E. TUOMIOJA

      (1)  SL C 97 E, 22.4.2004., str. 68.

      (2)  SL C 10, 14.1.2004., str. 27.

      (3)  SL L 59, 6.3.1991., str. 19. Odluka kako je izmijenjena Odlukom 96/174/EZ (SL L 51, 1.3.1996., str. 48.).

      (4)  Vidjeti Prilog I.

      (5)  SL L 181, 28.6.1989., str. 47.
   PRILOG I.

      Odluka koja je stavljena izvan snage i Odluka o izmjeni

               Odluka Vijeća 91/115/EEZ

               (SL L 59, 6.3.1991., str. 19.)

               Odluka Vijeća 96/174/EZ

               (SL L 51, 1.3.1996., str. 48.)

         PRILOG II.

      Korelacijska tablica

               Odluka 91/115/EEZ

               Ova Odluka

               Članak 1.-3.

               Članak 1.-3.

               Članak 3. točka (a)

               Članak 4.

               Članak 4.

               Članak 5.

               Članak 5.

               Članak 6.

               Članak 6.

               Članak 7.

               —

               Članak 8.

               —

               Prilog I.

               —

               Prilog II.


title: 2014/813/EU: Odluka Europskog parlamenta i Vijeća od 22. listopada 2014. o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2013/012 BE/Ford Genk iz Belgije)

text:
               20.11.2014

               HR

               Službeni list Europske unije

               L 333/13

         ODLUKA EUROPSKOG PARLAMENTA I VIJEĆA
   od 22. listopada 2014.
   o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2013/012 BE/Ford Genk iz Belgije)

      (2014/813/EU)

   EUROPSKI PARLAMENT I VIJEĆE EUROPSKE UNIJE,
   uzimajući o obzir Ugovor o funkcioniranju Europske unije,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbu globalizaciji (1), a posebno njezin članak 12. stavak 3.,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (2), a posebno njezin članak 23. drugi stavak,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje od 2014. do 2020. (3), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (4), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi pružanja dodatne potpore radnicima koji su otpušteni slijedom velikih strukturnih promjena u tokovima svjetske trgovine nastalih zbog globalizacije te kako bi im se pružila pomoć prilikom njihova ponovnog uključivanja na tržište rada.

               (2)

               EGF ne smije premašiti najveći godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe (EU, Euratom) br. 1311/2013.

               (3)

               Belgija je 23. prosinca 2013. predala zahtjev za mobilizaciju EGF-a u vezi s otpuštanjima u poduzeću Ford-Werke GmbH i njegovih 10 dobavljača te ga je do 12. lipnja 2014. dopunjavala dodatnim informacijama. Taj zahtjev ispunjava uvjete za određivanje financijskih doprinosa iz članka 10. Uredbe (EZ) br. 1927/2006. Komisija stoga predlaže mobilizaciju iznosa od 570 945 EUR.

               (4)

               sredstva iz EGF-a bi se stoga trebala mobilizirati radi pružanja financijskog doprinosa u vezi sa zahtjevom koji je podnijela Belgija,

         DONIJELI SU OVU ODLUKU:
   Članak 1.
   Europski fond za prilagodbu globalizaciji će se mobilizirati u okviru općeg proračuna Europske unije za financijsku godinu 2014. kako bi se osigurao iznos od 570 945 EUR u odobrenim sredstvima za plaćanja i odobrenim sredstvima za preuzimanje obveza.
   Članak 2.
   Ova Odluka objavljuje se u Službenom listu Europske unije.

      Sastavljeno u Strasbourgu 22. listopada 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         B. DELLA VEDOVA

      (1)  SL L 406, 30.12.2006., str. 1.

      (2)  SL L 347, 20.12.2013., str. 855.

      (3)  SL L 347, 20.12.2013., str. 884.

      (4)  SL C 373, 20.12.2013., str. 1.


title: 2014/552/EU: Odluka Europskog parlamenta od 3. travnja 2014. o razrješnici za izvršenje općeg proračuna Europske unije za financijsku godinu 2012., dio X. – Europska služba za vanjsko djelovanje

text:
               5.9.2014

               HR

               Službeni list Europske unije

               L 266/116

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje općeg proračuna Europske unije za financijsku godinu 2012., dio X. – Europska služba za vanjsko djelovanje
   (2014/552/EU)
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2012 (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2012. (COM(2013) 570 – C7–0282/2013) (2),

               —

               uzimajući u obzir Godišnje izvješće Revizorskog suda o izvršenju proračuna za financijsku godinu 2012., zajedno s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računa te zakonitosti i pravilnosti odgovarajućih transakcija za financijsku godinu 2012., koju u skladu s člankom 287. Ugovora o funkcioniranju Europske unije, podnosi Revizorski sud,

               —

               uzimajući u obzir članak 314. stavak 10. i članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5), a posebno njezine članke 50., 86., 145., 146. i 147.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (6), a posebice njezine članke 164., 165., 166. i 167.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za vanjske poslove (A7-0199/2014),

               1.

               daje razrješnicu Visokoj predstavnici Unije za vanjske poslove i sigurnosnu politiku u vezi s izvršenjem proračuna Europske službe za vanjsko djelovanje za financijsku godinu 2012.;

               2.

               izlaže svoja zapažanja u rezoluciji u nastavku;

               3.

               nalaže svojem predsjedniku/svojoj predsjednici da ovu Odluku i Rezoluciju, koja je njezin sastavni dio, proslijedi Vijeću, Komisiji, Sudu, Revizorskom sudu, Europskom ombudsmanu i Europskom nadzorniku zaštite podataka te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 56, 29.2.2012.

      (2)  SL C 334, 15.11.2013., str. 1.

      (3)  SL C 331, 14.11.2013., str. 1.

      (4)  SL C 334, 15.11.2013., str. 122.

      (5)  SL L 248, 16.9.2002., str. 1.

      (6)  SL L 298, 26.10.2012., str. 1.


title: 1999/801/EZ: Odluka Vijeća od 22. listopada 1999. o prihvaćanju izmjena Protokola o zaštiti Sredozemnog mora od onečišćavanja s kopna (Barcelonska konvencija)

text:
               11/Sv. 016

               HR

               Službeni list Europske unije

               201

         31999D0801

               L 322/18

               SLUŽBENI LIST EUROPSKE UNIJE

               22.10.1999.

      ODLUKA VIJEĆA

   od 22. listopada 1999.
   o prihvaćanju izmjena Protokola o zaštiti Sredozemnog mora od onečišćavanja s kopna (Barcelonska konvencija)
   (1999/801/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1., u vezi s prvom rečenicom njegovog članka 300. stavka 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Zajednica je ugovorna stranka Konvencije o zaštiti Sredozemnog mora od onečišćavanja (2); dalje u tekstu „Barcelonska konvencija”, te je sklopila četiri protokola usvojena u okviru Barcelonske konvencije, i to Protokol o sprečavanju onečišćenja potapanjem otpadnih i drugih tvari s brodova i zrakoplova (2), Protokol o suradnji u borbi protiv onečišćenja naftom i drugim štetnim tvarima (3), Protokol o zaštiti od onečišćavanja s kopna (4) i Protokol o posebno zaštićenim područjima (5).

               (2)

               Komisija je u ime Zajednice sudjelovala u pregovorima o reviziji Protokola o zaštiti Sredozemnog mora od onečišćavanja s kopna, dalje u tekstu „Protokol”.

               (3)

               Na temelju članka 174. Ugovora, politika Zajednice u području okoliša pridonosi ostvarenju ciljeva koji uključuju očuvanje, zaštitu i poboljšanje kakvoće okoliša i promicanje mjera za rješavanje regionalnih ili svjetskih problema okoliša na međunarodnoj razini.

               (4)

               Opseg izmjena Protokola, barem djelomično, obuhvaća područja nadležnosti Zajednice; Zajednica je usvojila niz direktiva u ovom području (6) i poduzima korake u tom smislu kako bi osigurala da sklapanje ovih međunarodnih sporazuma ne dolazi u sukob niti mijenja područje djelovanja postojećeg prava Zajednice.

               (5)

               Pristupanje Zajednice izmijenjenom Protokolu pomaže ostvarenju ciljeva određenih člankom 174. Ugovora.

               (6)

               Revidirani Protokol usvojen je i otvoren za potpisivanje na Konferenciji punomoćnika održanog u Sirakuzi 7. i 8. ožujka 1996.

               (7)

               Vijeće je donijelo odluku o potpisivanju Protokola 22. srpnja 1996., u koje vrijeme, međutim, revidirani Protokol više nije bio otvoren za potpisivanje,

         ODLUČILO JE:
   Članak 1.
   Ovime se u ime Zajednice odobravaju izmjene Protokola o zaštiti Sredozemnog mora od onečišćavanja s kopna.
   Tekst navedenih izmjena priložen je ovoj Odluci.
   Članak 2.
   Ovime se ovlašćuje predsjednik Vijeća da u ime Zajednice obavijesti o prihvaćanju izmjena Protokola o zaštiti Sredozemnog mora od onečišćavanja s kopna, u skladu s člankom 16. Konvencije o zaštiti Sredozemnog mora od onečišćavanja (7).
   Članak 3.
   Ova se Odluka objavljuje u Službenom listu Europskih zajednica.
   Ona proizvodi učinke od dana usvajanja.

      Sastavljeno u Luxembourgu 22. listopada 1999.

            Za Vijeće

            Predsjednik

         S. MÖNKÄRE

      (1)  SL C 219, 30.7.1999., str. 186.

      (2)  Odluka 77/585/EEZ, SL L 240, 19.9.1977., str. 1.

      (3)  Odluka 81/420/EEZ, SL L 162, 19.6.1981., str. 4.

      (4)  Odluka 83/101/EEZ, SL L 67, 12.3.1983., str. 1.

      (5)  Odluka 84/132/EEZ, SL L 68, 10.3.1984., str. 36.

      (6)  Direktiva Vijeća 76/464/EEZ od 4. svibnja 1976. o onečišćenju uzrokovanom ispuštanjem određenih opasnih tvari u vodeni okoliš Zajednice (SL L 129, 18.5.1976., str. 23.). Direktiva kako je izmijenjena Direktivom 91/692/EEZ (SL L 377, 31.12.1991., str. 48.). Direktiva Vijeća 96/61/EZ od 24. rujna 1996. o integriranom sprečavanju i kontroli onečišćenja (SL L 257, 10.10.1996., str. 26.).

      (7)  Dan stupanja na snagu izmjena Protokola o zaštiti Sredozemnog mora od onečišćavanja s kopna objavljuje Glavno tajništvo Vijeća Europske unije u Službenom listu Europskih zajednica.


title: Odluka Vijeća 2014/496/ZVSP od 22. srpnja 2014. o aspektima uvođenja, djelovanja i uporabe europskog globalnog navigacijskog satelitskog sustava koji utječu na sigurnost Europske unije i stavljanju izvan snage Zajedničke akcije 2004/552/ZVSP

text:
               25.7.2014

               HR

               Službeni list Europske unije

               L 219/53

         ODLUKA VIJEĆA 2014/496/ZVSP
   od 22. srpnja 2014.
   o aspektima uvođenja, djelovanja i uporabe europskog globalnog navigacijskog satelitskog sustava koji utječu na sigurnost Europske unije i stavljanju izvan snage Zajedničke akcije 2004/552/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Posebno s obzirom na njegovu stratešku dimenziju, regionalnu i globalnu pokrivenost te višestruke načine uporabe, europski globalni navigacijski satelitski sustav („GNSS”) predstavlja osjetljivu infrastrukturu čije uvođenje i uporaba može utjecati na sigurnost Unije i država članica.

               (2)

               Kada međunarodna situacija zahtijeva operativno djelovanje Unije i kada bi djelovanje GNSS-a moglo utjecati na sigurnost Europske unije ili njezinih država članica, ili u slučaju prijetnje djelovanju sustava, Vijeće bi trebalo odlučiti o potrebnim mjerama koje treba poduzeti.

               (3)

               Zbog toga je Vijeće 12. srpnja 2004. donijelo Zajedničku akciju 2004/552/ZVSP (1).

               (4)

               Nakon stupanja na snagu Ugovora iz Lisabona, zadaće i nadležnosti koje je prethodno izvršavao glavni tajnik Vijeća/Visoki predstavnik sada bi trebao izvršavati Visoki predstavnik Unije za vanjske poslove i sigurnosnu politiku („VP”).

               (5)

               Napredak razvoja, početak uvođenja i predstojeći početak uporabe sustava uspostavljenog u okviru programa Galileo zahtijevaju prilagodbu postupka kako je predviđen u Zajedničkoj akciji 2004/552/ZVSP.

               (6)

               Informacije i stručno mišljenje o tome predstavlja li neki događaj povezan sa sustavom prijetnju Uniji, državama članicama ili GNSS-u kao takvom trebale bi Vijeću i VP-u pružati Agencija za europski globalni navigacijski satelitski sustav („GSA”), države članice i Komisija. Osim toga, treće države također mogu pružati takve informacije.

               (7)

               Trebalo bi razjasniti uloge Vijeća, VP-a, GSA-a kao operatera Centra za nadzor sigurnosti Galilea („GSMC”) i država članica u okvira lanca operativnih odgovornosti koji treba uspostaviti kako bi se reagiralo na prijetnju Uniji, državama članicama ili GNSS-u.

               (8)

               U tom su pogledu osnovna upućivanja na prijetnje sadržana u Izjavi o zahtjevima sigurnosti specifičnima za sustav u kojoj su navedene glavne generičke prijetnje s kojima se GNSS kao cjelina treba suočiti i u Planu sigurnosti sustava koji uključuje registar sigurnosnih rizika izrađen u postupku sigurnosne akreditacije. Navedena upućivanja poslužit će kao referentne točke za utvrđivanje prijetnji kojima se posebno treba baviti ova Odluka i za kompletiranje operativnih postupaka za provedbu ove Odluke.

               (9)

               U hitnim slučajevima može biti nužno donijeti odluke unutar prvih par sati od primitka informacije o prijetnji.

               (10)

               U slučaju da okolnosti ne dopuštaju Vijeću da donese odluku radi odvraćanja prijetnje ili ublažavanja znatne štete za bitne interese Unije ili jedne ili više njezinih država članica, VP bi trebao biti ovlašten za poduzimanje potrebnih privremenih mjera.

               (11)

               Uredbom (EU) br. 683/2008 Europskog parlamenta i Vijeća (2) i Uredbom (EU) br. 1285/2013 Europskog parlamenta i Vijeća (3) izmijenjen je način upravljanja europskim GNSS-om. Člankom 14. Uredbe (EU) br. 1285/2013 posebno se propisuje da GSA treba osigurati rad GSMC-a.

               (12)

               Uredbom (EU) br. 512/2014 Europskog parlamenta i Vijeća (4) izvršnom direktoru GSA-a dodjeljuje se odgovornost za osiguravanje da GSA, kao operater GSMC-a, može odgovoriti na naputke dostavljene prema Zajedničkoj akciji 2004/552/ZVSP kako je zamijenjena ovom Odlukom. Osim toga, Odlukom br. 1104/2011/EU Europskog parlamenta i Vijeća (5) utvrđuju se pravila prema kojima države članice, Vijeće, Komisija, Europska služba za vanjsko djelovanje, agencije Unije, treće države i međunarodne organizacije mogu pristupiti javnoj reguliranoj usluzi („PRS”) koju pruža globalni navigacijski satelitski sustav uspostavljen u sklopu programa Galileo. Člankom 6. Odluke 1104/2011/EU posebno se utvrđuje GSMC kao operativno sučelje između nadležnih tijela za PRS, Vijeća, VP-a i nadzornih centara.

         DONIJELO JE OVU ODLUKU:
   Članak 1.
   Ovom se Odlukom određuju odgovornosti koje trebaju izvršavati Vijeće i VP kako bi odvratili prijetnju sigurnosti Unije ili jedne ili više država članica ili ublažili znatnu štetu za bitne interese Unije ili jedne ili više država članica proizašle iz uvođenja, djelovanja ili korištenja europskoga globalnog navigacijskog satelitskog sustava, a posebno zbog međunarodne situacije koja zahtijeva djelovanje Unije ili u slučaju prijetnje djelovanju samog sustava ili pružanju njegovih usluga.
   Članak 2.
   U slučaju takve prijetnje, države članice, Komisija ili GSA, ovisno o slučaju, odmah obavješćuju Vijeće i VP-a o svim elementima kojima raspolažu, a koje smatraju relevantnima.
   Članak 3.
   1.   Vijeće, odlučujući jednoglasno na prijedlog VP-a, donosi odluku o potrebnim naputcima GSA-u.
   2.   GSA i Komisija daju savjet Vijeću o vjerojatnom širem utjecaju na GNSS svih naputaka koje ono namjerava izdati.
   3.   Politički i sigurnosni odbor („PSO”) prema potrebi daje mišljenje Vijeću o svim predloženim naputcima.
   Članak 4.
   1.   Ako hitnost situacije zahtijeva poduzimanje trenutačnog djelovanja prije donošenja odluke Vijeća prema članku 3. stavku 1., VP je ovlašten izdati potrebne privremene naputke GSA-u. VP odmah obavješćuje Vijeće i Komisiju o svim naputcima koje je izdao na temelju ovog stavka.
   2.   Vijeće potvrđuje, mijenja ili poništava privremene naputke VP-a u najkraćem mogućem roku.
   3.   VP kontinuirano preispituje svoje privremene naputke, mijenja ih prema potrebi ili poništava ako više nije potrebno trenutačno djelovanje. Privremeni naputci u svakom slučaju prestaju vrijediti četiri tjedna nakon izdavanja ili prema odluci Vijeća na temelju stavka 2.
   Članak 5.
   VP u roku od šest mjeseci od donošenja ove Odluke uz potporu stručnjaka iz država članica izrađuje, te podnosi na odobrenje PSO-u potrebne privremene operativne postupke potrebne za praktičnu provedbu odredaba određenih u ovoj Odluci. Cjelokupni operativni postupci podnose se na odobrenje PSO-u unutar godine dana od donošenja ove Odluke. Operativne postupke preispituje i ažurira PSO najmanje svake dvije godine.
   Članak 6.
   1.   U skladu s ranijim međunarodnim sporazumima koje je sklopila Unija ili koje su sklopile Unija i njezine države članice, uključujući one kojima se odobrava pristup PRS-u na temelju članka 3. stavka 5. Odluke 1104/2011/EU, VP je ovlašten za sklapanje administrativnih aranžmana s trećim državama u vezi sa suradnjom u okviru ove Odluke. Takvi aranžmani podliježu odobrenju Vijeća koje odlučuje jednoglasno.
   2.   Ako se takvim aranžmanima zahtijeva pristup klasificiranim informacijama Unije, pružanje ili razmjena klasificiranih informacija odobrava se u skladu s primjenjivim sigurnosnim pravilima.
   Članak 7.
   Vijeće preispituje i, prema potrebi, mijenja pravila i postupke određene u ovoj Odluci najkasnije tri godine od dana njezina donošenja ili na zahtjev države članice ili slijedom bilo koje mjere poduzete na temelju članka 3.
   Članak 8.
   Države članice prema potrebi poduzimaju potrebne mjere radi osiguravanja provedbe ove Odluke u područjima odgovornosti svake od njih, u skladu, između ostalog, člankom 28. Uredbe (EU) br. 1285/2013. U tu svrhu države članice određuju kontaktne točke za pomaganje pri operativnom upravljanju prijetnjom. Navedene kontaktne točke mogu biti fizičke ili pravne osobe.
   Članak 9.
   Zajednička akcija 2004/552/ZVSP stavlja izvan snage.
   Članak 10.
   Ova Odluka stupa na snagu na dan donošenja.

      Sastavljeno u Bruxellesu 22. srpnja 2014.

            Za Vijeće

            Predsjednica

         C. ASHTON

      (1)  Zajednička akcija Vijeća 2004/552/ZVSP od 12. srpnja 2004. o aspektima djelovanja Europskog satelitskog radionavigacijskog sustava koji utječu na sigurnost Europske unije (SL L 246, 20.7.2004., str. 30.).

      (2)  Uredba (EZ) br. 683/2008 Europskog parlamenta i Vijeća od 9. srpnja 2008. o daljnjoj provedbi europskih programa satelitske navigacije (EGNOS i Galileo) (SL L 196, 24.7.2008., str. 1.).

      (3)  Uredba (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (SL L 347, 20.12.2013., str. 1.).

      (4)  Uredba (EU) br. 512/2014 Europskog parlamenta i Vijeća od 16. travnja 2014. o izmjeni Uredbe (EU) br. 912/2010 o osnivanju Agencije za europski GNSS (SL L 150, 20.5.2014., str. 72.).

      (5)  Odluka br. 1104/2011/EU Europskog parlamenta i Vijeća od 25. listopada 2011. o pravilima za pristup javnoj reguliranoj usluzi koju pruža globalni navigacijski satelitski sustav uspostavljen u sklopu programa Galileo (SL L 287, 4.11.2011., str. 1.).


title: Odluka Predsjednika Suda

text:
               01/Sv. 002

               HR

               Službeni list Europske unije

               29

         31989D1031

               L 317/48

               SLUŽBENI LIST EUROPSKE UNIJE

               11.10.1989.

      ODLUKA PREDSJEDNIKA SUDA

   PREDSJEDNIK SUDA,
   uzimajući u obzir članak 32.d Ugovora o osnivanju Europske zajednice za ugljen i čelik,
   uzimajući u obzir članak 168.a Ugovora o osnivanju Europske ekonomske zajednice,
   uzimajući u obzir članak 140.a Ugovora o osnivanju Europske zajednice za atomsku energiju,
   uzimajući u obzir Odluku Vijeća od 24. listopada 1988. o osnivanju Prvostupanjskog suda Europskih zajednica, a posebno njezin članak 13.,
   budući da su članovi Prvostupanjskog suda, izabrani zajedničkom suglasnošću vlada država članica, prisegnuli pred Sudom;
   budući da je Prvostupanjski sud u položaju izvršavati sudbene dužnosti koje su mu povjerene,
   IZJAVLJUJE:
   Prvostupanjski sud Europskih zajednica osnovan je u skladu s pravom.
   Članak 3. Odluke Vijeća od 24. listopada 1988. o osnivanju Prvostupanjskog suda Europskih zajednica stupa na snagu na dan objave ove Odluke u Službenom listu Europskih zajednica.

      Luxembourgu 11. listopada 1989.

            Predsjednik Suda


title: 2006/1012/EZ: Odluka Vijeća od 20. prosinca 2006. o potpisivanju i privremenoj primjeni bilateralnog sporazuma u obliku razmjene pisama između Europske zajednice i Republike Bjelarusa, o izmjeni Sporazuma između Europske unije i Republike Bjelarusa o trgovini tekstilnim proizvodima

text:
               11/Sv. 116

               HR

               Službeni list Europske unije

               130

         32006D1012

               L 384/98

               SLUŽBENI LIST EUROPSKE UNIJE

         ODLUKA VIJEĆA
   od 20. prosinca 2006.
   o potpisivanju i privremenoj primjeni bilateralnog sporazuma u obliku razmjene pisama između Europske zajednice i Republike Bjelarusa, o izmjeni Sporazuma između Europske unije i Republike Bjelarusa o trgovini tekstilnim proizvodima
   (2006/1012/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Komisija je u ime Zajednice s Republikom Bjelarusom sklopila bilateralni sporazum radi produljivanja za jednu godinu postojećeg bilateralnog sporazuma i protokola o trgovini tekstilnim proizvodima, uz neke prilagodbe količinskih ograničenja.

               (2)

               Ovaj bi bilateralni sporazum trebalo primjenjivati na privremenoj osnovi od 1. siječnja 2007., nakon završetka postupaka koji su potrebni za njegovo zaključivanje te je podložan uzajamnoj privremenoj primjeni Republike Bjelarusa.

               (3)

               Predloženi je sporazum potrebno potpisati u ime Zajednice,

         ODLUČILO JE:
   Članak 1.
   Podložno mogućem zaključivanju u budućnosti, ovime se predsjednik Vijeća ovlašćuje imenovati osobu(-e) ovlaštenu(-e) da u ime Europske zajednice potpišu sporazum u obliku razmjene pisama između Europske zajednice i Republike Bjelarusa, o izmjeni Sporazuma između Europske zajednice i Republike Bjelarusa o trgovini tekstilnim proizvodima.
   Članak 2.
   Sporazum se primjenjuje na privremenoj osnovi, nakon njegovog službenog zaključenja i podložan je uzajamnoj primjeni od 1. siječnja 2007.
   Tekst sporazuma u obliku razmjene pisama priložen je ovoj Odluci.
   Članak 3.
   1.   Ako Republika Bjelarus ne uspije ispuniti svoje obveze prema stavku 2.4. Sporazuma, kvota za 2007. smanjit će se na razine koje su se primjenjivale u 2006.
   2.   Odluka o primjenjivanju stavka 1. donosi se u skladu s postupcima na koje se odnosi članak 17. Uredbe Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1).
   Članak 4.
   Odluka se objavljuje u Službenom listu Europske unije.
   Stupa na snagu dan nakon dana objave u Službenom listu.

      Sastavljeno u Bruxellesu 20. prosinca 2006.

            Za Vijeće

            Predsjednik

         J. KORKEAOJA

      (1)  SL L 275., 8.11.1993., str. 1. Uredba kako je zadnje izmijenjena Uredbom Komisije (EZ) br. 35/2006 (SL L 7., 12.1.2006., str. 8.).


title: Odluka Vijeća od 24. veljače 2016. o imenovanju članova i zamjenika članova Savjetodavnog odbora za sigurnost i zdravlje na radu

text:
               1.3.2016

               HR

               Službeni list Europske unije

               C 79/1

         ODLUKA VIJEĆA
   od 24. veljače 2016.
   o imenovanju članova i zamjenika članova Savjetodavnog odbora za sigurnost i zdravlje na radu
   (2016/C 79/01)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2003/C 218/01 od 22. srpnja 2003. o osnivanju Savjetodavnog odbora za sigurnost i zdravlje na radu (1), a posebno njezin članak 3.,
   uzimajući u obzir popis kandidata koji su Vijeću podnijele vlade država članica,
   budući da:

               (1)

               Vijeće je Odlukom od 22. travnja 2013. (2) imenovalo članove i zamjenike članova Savjetodavnog odbora za sigurnost i zdravlje na radu za razdoblje od 22. travnja 2013. do 28. veljače 2016.

               (2)

               Članovi i zamjenici članova ostaju na dužnosti dok ih se ne zamijeni ili ih se ponovno imenuje.

               (3)

               Članove i zamjenike članova Odbora trebalo bi imenovati na razdoblje od tri godine,

         DONIJELO JE OVU ODLUKU:
   Članak 1.
   Članovima i zamjenicima članova Savjetodavnog odbora za sigurnost i zdravlje na radu za razdoblje od 29. veljače 2016. do 28. veljače 2019. imenuju se sljedeće osobe:
   I.   PREDSTAVNICI VLADA

               Zemlja

               Članovi

               Zamjenici članova

               Belgija

               gđa Godelieve PONNET

               gđa Véronique CRUTZEN
               gđa Nadine GILIS

               Bugarska

               gđa Vaska SEMERDZHIEVA

               gđa Darina KONOVA
               g. Dimitar DIMITROV

               Češka

               g. Jaroslav HLAVÍN

               gđa Anna SAMKOVÁ
               g. Zdeněk ŠMERHOVSKÝ

               Danska

               gđa Charlotte SKJOLDAGER

               gđa Annemarie KNUDSEN
               g. Bent HORN ANDERSEN

               Njemačka

               g. Michael KOLL

               g. Kai SCHÄFER
               gđa Ellen ZWINK

               Estonija

               gđa Seili SUDER

               gđa Kristel PLANGI
               gđa Maret MARIPUU

               Irska

               gđa Paula GOUGH

               gđa Marie DALTON
               gđa Margaret LAWLOR

               Grčka

               Španjolska

               gđa Dolores LIMÓN TAMÉS

               gđa Mercedes TEJEDOR AIBAR
               gđa Belén PÉREZ AZNAR

               Francuska

               gđa Bénédicte LEGRAND-JUNG

               g. Frédéric TEZE
               g. Olivier MEUNIER

               Hrvatska

               g. Zdravko MURATTI

               g. Miroslav BABIĆ
               g. Jere GAŠPEROV

               Italija

               g. Romolo De CAMILLIS

               gđa Rosanna MARGIOTTA
               gđa Alessandra PERA

               Cipar

               g. Anastassios YANNAKI

               g. Aristodemos ECONOMIDES
               g. Marios KOURTELLIS

               Latvija

               gđa Jolanta GEDUŠA

               g. Renārs LŪSIS
               gđa Māra VĪKSNE

               Litva

               gđa Aldona SABAITIENĖ

               gđa Vilija KONDROTIENĖ
               gđa Gintarė BUŽINSKAITĖ

               Luksemburg

               g. Marco BOLY

               g. John SCHNEIDER
               g. Carlo STEFFES

               Mađarska

               g. Péter NESZTINGER

               gđa Katalin BALOGH
               g. Gyula MADARÁSZ

               Malta

               g. Mark GAUCI

               g. Melhino MERCIECA
               g. David SALIBA

               Nizozemska

               gđa Esther de KLEUVER

               g. Martin G. DEN HELD
               g. Rob TRIEMSTRA

               Austrija

               gđa Anna RITZBERGER-MOSER

               gđa Gertrud BREINDL
               gđa Gerlinde ZINIEL

               Poljska

               gđa Danuta KORADECKA

               gđa Joanna FAŁDYGA
               g. Roman SĄSIADEK

               Portugal

               g. Pedro Nuno PIMENTA BRAZ

               g. Carlos PEREIRA
               g. Antόnio SANTOS

               Rumunjska

               gđa Anca Mihaela PRICOP

               g. Marian TĂNASE
               g. Dantes Nicolae BRATU

               Slovenija

               g. Nikolaj PETRIŠIČ

               g. Jože HAUKO
               g. Etbin TRATNIK

               Slovačka

               gđa Romana ČERVIENKOVÁ

               g. Vladimir TEJBUS

               Finska

               g. Leo SUOMAA

               gđa Kristiina MUKALA
               g. Wiking HUSBERG

               Švedska

               Ujedinjena Kraljevina

               g. Stuart BRISTOW

               g. Clive FLEMING
               g. Stephen TAYLOR

         II.   PREDSTAVNICI SINDIKATA

               Zemlja

               Članovi

               Zamjenici članova

               Belgija

               gđa Caroline VERDOOT

               g. Herman FONCK
               g. Stéphane LEPOUTRE

               Bugarska

               g. Ivan KOKALOV

               g. Aleksander ZAGOROV
               gđa Reneta VASILEVA

               Češka

               gđa Radka SOKOLOVÁ

               g. Václav PROCHÁZKA
               g. Jaroslav PEJŠA

               Danska

               gđa Maria BJERRE

               g. Jan KAHR FREDERIKSEN

               Njemačka

               gđa Sonja KÖNIG

               gđa Anne KARRASS
               g. Moriz-Boje TIEDEMANN

               Estonija

               gđa Aija MAASIKAS

               g. Argo SOON
               gđa Elina REEDI

               Irska

               g. Sylvester CRONIN

               g. Frank VAUGHAN
               g. Dessie ROBINSON

               Grčka

               Španjolska

               g. Pedro J. LINARES

               gđa Marisa RUFINO
               g. Javier TORRES

               Francuska

               Hrvatska

               g. Marko PALADA

               gđa Gordana PALAJSA
               g. Rajko KUTLAČA

               Italija

               Cipar

               g. Nicos ANDREOU

               g. Nikos SATSIAS
               g. Stelios CHRISTODOULOU

               Latvija

               g. Ziedonis ANTAPSONS

               gđa Mārtiņš PUŽULS
               g. Edgars GRIGORJEVS

               Litva

               gđa Inga RUGINIENĖ

               gđa Dalia JUŠKEVIČIENĖ
               g. Ričardas GARUOLIS

               Luksemburg

               g. Jean-Luc DE MATTEIS

               g. Marcel GOEREND
               g. Robert FORNIERI

               Mađarska

               Malta

               g. Alfred LIA

               g. Edwin BALZAN
               g. Anthony CASARU

               Nizozemska

               g. W. van VEELEN

               g. H. van STEENBERGEN
               g. S. BALJEU

               Austrija

               gđa Ingrid REIFINGER

               gđa Julia NEDJELIK-LISCHKA
               g. Alexander HEIDER

               Poljska

               g. Dariusz GOC

               gđa Agnieszka MIŃKOWSKA
               gđa Longina KACZMARSKA

               Portugal

               gđa Vanda Teresa ROGADO PEREIRA DA CRUZ

               gđa Maria da Conceição MELRO VIEIRA
               g. Fernando José GOMES MACHADO

               Rumunjska

               Slovenija

               gđa Lučka BÖHM

               gđa Katja GORIŠEK
               g. Matej VALENŠEK

               Slovačka

               g. Peter RAMPAŠEK

               g. Alexander ŤAŽÍK
               g. Róbert STAŠKO

               Finska

               gđa Raili PERIMÄKI

               gđa Paula ILVESKIVI
               g. Erkki AUVINEN

               Švedska

               Ujedinjena Kraljevina

               g. Hugh ROBERTSON

         III.   PREDSTAVNICI POSLODAVACA

               Zemlja

               Članovi

               Zamjenici članova

               Belgija

               g. Kris DE MEESTER

               g. Thierry VANMOL
               g. Marc JUNIUS

               Bugarska

               g. Georgi STOEV

               gđa Petya GEOREVA
               gđa Daniela SIMIDCHIEVA

               Češka

               gđa Jana MALÁ

               g. František HROBSKÝ
               g. Martin RÖHRICH

               Danska

               gđa Lena SØBY

               gđa Christina SODE HASLUND
               g. Jens SKOVGAARD LAURITSEN

               Njemačka

               g. Eckhard METZE

               g. Stefan ENGEL
               g. Rüdiger TRIEBEL

               Estonija

               gđa Marju PEÄRNBERG

               gđa Piia SIMMERMANN
               gđa Ülle MATT

               Irska

               g. Michael GILLEN

               g. Kevin ENRIGHT

               Grčka

               Španjolska

               gđa Marina GORDÓN ORTÍZ

               gđa Laura CASTRILLO NUÑEZ
               gđa Isabel MAYA RUBIO

               Francuska

               Hrvatska

               gđa Admira RIBIČIĆ

               g. Nenad SEIFERT
               g. Boris ANTUNOVIĆ

               Italija

               Cipar

               g. Polyvios POLYVIOU

               g. Emilios MICHAEL
               g. Panayotis PANAYI

               Latvija

               gđa Ilona KIUKUCANE

               g. Andris POMMERS

               Litva

               g. Vaidotas LEVICKIS

               g. Jonas GUZAVIČIUS
               gđa Aistė TOMKIENĖ

               Luksemburg

               g. Pierre BLAISE

               g. François ENGELS
               g. Marc KIEFFER

               Mađarska

               Malta

               g. John SCICLUNA

               g. Andrew AGIUS MUSCAT
               gđa Carmen BORG

               Nizozemska

               g. W.M.J.M. van MIERLO

               g. R. van BEEK
               g. H.A.F. van WELL

               Austrija

               gđa Julia ENZELSBERGER

               gđa Christa SCHWENG
               gđa Katharina LINDNER

               Poljska

               g. Jacek MĘCINA

               g. Paweł PETTKE

               Portugal

               g. Luís HENRIQUES

               g. Manuel Marcelino PENA COSTA
               g. Luís Miguel CORREIA MIRA

               Rumunjska

               Slovenija

               g. Igor ANTAUER

               gđa Karmen FOTUNA JEFIM

               Slovačka

               g. Róbert MEITNER

               gđa Silvia SUROVÁ

               Finska

               gđa Riitta WÄRN

               g. Jan SCHUGK
               g. Mika SUSI

               Švedska

               Ujedinjena Kraljevina

               gđa Rachel SMITH

               g. Dominic FROST

         Članak 2.
   Članove i zamjenike članova koji još nisu predloženi Vijeće će imenovati kasnije.
   Članak 3.
   Ova se Odluka objavljuje u informativne svrhe u Službenom listu Europske unije.

      Sastavljeno u Bruxellesu 24. veljače 2016.

            Za Vijeće

            Predsjednica

         M. BUSSEMAKER

      (1)  SL C 218, 13.9.2003., str. 1.

      (2)  SL C 120, 26.4.2013., str. 7.


title: 2005/960/EZ, Euratom: Odluka Komisije od 15. studenoga 2005. o izmjeni njezinog Poslovnika

text:
               01/Sv. 005

               HR

               Službeni list Europske unije

               91

         32005D0960

               L 347/83

               SLUŽBENI LIST EUROPSKE UNIJE

               15.11.2005.

      ODLUKA KOMISIJE

   od 15. studenoga 2005.
   o izmjeni njezinog Poslovnika
   (2005/960/EZ, Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 218. stavak 2.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 131.,
   uzimajući u obzir Ugovor o Europskoj uniji, a posebno njegov članak 28. stavak 1. i članak 41. stavak 1.,
   ODLUČILA JE:
   Članak 1.
   Članci od 1. do 28. Poslovnika Komisije (1) zamjenjuju se tekstom u Prilogu ovoj Odluci.
   Članak 2.
   Ova Odluka stupa na snagu 1. siječnja 2006.
   Članak 3.
   Ova Odluka objavljuje se u Službenom listu Europske unije.

      Sastavljeno u Bruxellesu 15. studenoga 2005.

            Za Komisiju

            Predsjednik

         José Manuel BARROSO

      (1)  SL L 308, 8.12.2000., str. 26. Poslovnik kako je zadnje izmijenjen Odlukom Komisije 2004/563/EZ, Euratom (SL L 251, 27.7.2004., str. 9.).
   PRILOG

      „POGLAVLJE I.

         KOMISIJA

         ODJELJAK 1.

            Opće odredbe

      Članak 1.
      Načelo kolektivne odgovornosti
      Komisija djeluje kolektivno u skladu s ovim Poslovnikom i u skladu s političkim smjernicama koje utvrđuje predsjednik.
      Članak 2.
      Prioriteti i program rada
      U skladu s političkim smjernicama koje utvrđuje predsjednik, Komisija usvaja višegodišnje strateške ciljeve i godišnju strategiju politika, na temelju koje svake godine usvaja program rada i prednacrt proračuna za sljedeću godinu.
      Članak 3.
      Predsjednik
      1.   Predsjednik može članovima Komisije dodijeliti posebna područja aktivnosti za koja su posebno nadležni pri pripremi rada Komisije i provedbi njezinih odluka.
      Predsjednik može u svakom trenutku promijeniti te zadaće.
      2.   Predsjednik može uspostaviti stalne ili ad hoc skupine članova Komisije te određuje njihove predsjednike i odlučuje o njihovom sastavu. Predsjednik utvrđuje mandat tim skupinama i odobrava njihov način djelovanja.
      3.   Predsjednik predstavlja Komisiju. On imenuje članove Komisije koji mu pomažu u obavljanju te zadaće.
      Članak 4.
      Postupci odlučivanja
      Komisija donosi odluke:

                  (a)

                  na sjednicama Komisije usmenim postupkom; ili

                  (b)

                  pisanim postupkom u skladu s člankom 12.; ili

                  (c)

                  postupkom ovlašćivanja u skladu s člankom 13.; ili

                  (d)

                  postupkom delegiranja u skladu s člankom 14.

         ODJELJAK 2.

            Sjednice Komisije

      Članak 5.
      Sazivanje sjednica Komisije
      1.   Sjednice Komisije saziva predsjednik.
      2.   Komisija se u pravilu sastaje najmanje jednom tjedno. Kada god je to potrebno održava dodatne sjednice.
      3.   Članovi Komisije moraju prisustvovati svim sjednicama. Predsjednik prosuđuje mogu li članovi u određenim okolnostima biti oslobođeni ove obveze.
      Članak 6.
      Dnevni red sjednica Komisije
      1.   Predsjednik utvrđuje dnevni red svake sjednice Komisije.
      2.   Ne dovodeći u pitanje pravo predsjednika na utvrđivanje dnevnog reda, svaki prijedlog koji uključuje znatnije izdatke mora se podnijeti uz suglasnost člana Komisije nadležnog za proračun.
      3.   Ako član Komisije predloži uvrštavanje točke na dnevni red, mora o tome obavijestiti predsjednika u skladu s provedbenim pravilima iz članka 28. propisanim od strane Komisije, dalje u tekstu ‚provedbena pravila’.
      4.   Dnevni red i potrebni dokumenti dostavljaju se članovima Komisije kako propisuje Komisija u skladu s provedbenim pravilima.
      5.   Kada član Komisije zatraži da se neka točka izostavi sa dnevnog reda, ta se točka uz suglasnost predsjednika odgađa za sljedeću sjednicu.
      6.   Komisija može na prijedlog predsjednika razmatrati bilo koje pitanje koje nije na dnevnom redu ili za koje su potrebni radni dokumenti podijeljeni sa zakašnjenjem. Komisija može odlučiti da se neka točka dnevnog reda ne razmatra.
      Članak 7.
      Kvorum
      1. Za kvorum je potrebna prisutnost većine članova, kako je određeno u Ugovoru.
      Članak 8.
      Odlučivanje
      1.   Komisija odlučuje na temelju prijedloga jednog ili više članova.
      2.   Glasuje se na zahtjev bilo kojeg člana. Može se glasovati o izvornom nacrtu teksta ili o nacrtu teksta izmijenjenog od strane jednog ili više članova nadležnih za tu inicijativu, ili od strane predsjednika.
      3.   Odluke Komisije usvajaju se većinom glasova članova, utvrđenom u Ugovoru.
      4.   Predsjednik službeno utvrđuje rezultat rasprava, što se unosi u zapisnik sjednice, kako je predviđeno člankom 11.
      Članak 9.
      Povjerljivost
      Sjednice Komisije nisu javne. Rasprave su povjerljive.
      Članak 10.
      Prisutnost dužnosnika i drugih osoba
      1.   Osim ako Komisija odluči drukčije, sjednicama prisustvuju glavni tajnik i predstojnik kabineta predsjednika. Okolnosti pod kojima druge osobe mogu biti nazočne na sjednicama Komisije utvrđene su u skladu s provedbenim pravilima.
      2.   U slučaju odsutnosti člana Komisije sjednici može prisustvovati predstojnik njegovog kabineta i na poziv predsjednika iznijeti stajališta odsutnog člana.
      3.   Komisija može odlučiti saslušati bilo koju drugu osobu.
      Članak 11.
      Zapisnici
      1.   Na svim sjednicama Komisije vodi se zapisnik.
      2.   Nacrt zapisnika podnosi se Komisiji na prihvaćanje na sljedećoj sjednici. Prihvaćeni zapisnik ovjerava se potpisima predsjednika i glavnog tajnika.

         ODJELJAK 3.

            Drugi postupci odlučivanja

      Članak 12.
      Odlučivanje pisanim postupkom
      1.   Suglasnost članova Komisije za nacrt teksta jednog ili više njezinih članova može se dobiti pisanim postupkom, ako ga odobri pravna služba i ako su službe od kojih je zatraženo mišljenje dale svoju suglasnost u skladu s člankom 23.
      To odobrenje i/ili suglasnost može se zamijeniti dogovorom predstojnika kabineta u okviru pisanog postupka finalizacije, kako je predviđeno u provedbenim pravilima.
      2.   Nacrt teksta dostavlja se u pisanom obliku svim članovima Komisije, u skladu s provedbenim pravilima koja je utvrdila Komisija u roku u kojem članovi mogu izraziti zadrške ili izmjene.
      3.   Svaki član Komisije može tijekom pisanog postupka zatražiti raspravu o nacrtu teksta. Predsjedniku se u tom smislu dostavlja obrazloženi zahtjev.
      4.   Smatra se da je Komisija usvojila nacrt teksta ako niti jedan član do isteka roka za pisani postupak ne iznese ili ne povuče zahtjev za suspenziju.
      Članak 13.
      Odlučivanje postupkom ovlašćivanja
      1.   Komisija može ovlastiti jednog ili više članova, pod uvjetom da se u potpunosti poštuje načelo kolektivne odgovornosti, da u njeno ime donosi upravljačke ili administrativne mjere podložno ograničenjima i uvjetima koje odredi.
      2.   Komisija može također zadužiti jednog ili više članova da uz suglasnost predsjednika usvoji konačni tekst bilo kojeg instrumenta ili prijedloga koji treba dostaviti drugim institucijama, a čiji je sadržaj već utvrđen u raspravi.
      3.   Na ovaj način dodijeljene ovlasti mogu se prenijeti dalje na glavne direktore i voditelje uprava, osim ako je to izričito zabranjeno u odluci o ovlašćivanju.
      4.   Odredbe stavaka 1., 2. i 3. ne dovode u pitanje pravila o delegiranju u pogledu financijskih pitanja ili u pogledu ovlasti dodijeljenih tijelu za imenovanja i tijelu ovlaštenom za sklapanje ugovora o radu.
      Članak 14.
      Odlučivanje postupkom delegiranja
      Komisija može, pod uvjetom da se u potpunosti poštuje načelo kolektivne odgovornosti, delegirati usvajanje upravljačkih ili administrativnih mjera na glavne direktore i voditelje uprava, koji djeluju u njeno ime i podložno ograničenjima i uvjetima koje utvrdi.
      Članak 15.
      Daljnje delegiranje za pojedinačne odluke o dodjeli bespovratnih sredstava i ugovora
      Glavni direktor ili voditelj uprave kojem su izravno ili daljnjim postupkom delegirane ovlasti na temelju članaka 13. i 14. o donošenju odluka o financiranju može odlučiti dalje delegirati ovlasti za donošenje određenih pojedinačnih odluka o dodjeli bespovratnih sredstava ili ugovora na nadležnog ravnatelja ili u dogovoru s nadležnim članom Komisije, na nadležnog načelnika odjela, podložno ograničenjima i uvjetima utvrđenim provedbenim pravilima.
      Članak 16.
      Informacije o usvojenim odlukama
      Odluke koje su usvojene u pisanom postupku, postupku ovlašćivanja ili delegiranjem ovlasti unose se u dnevne bilješke koje se navode u zapisniku na sljedećoj sjednici Komisije.

         ODJELJAK 4.

            Zajedničke odredbe za sve postupke odlučivanja

      Članak 17.
      Ovjeravanje akata koje donosi Komisija
      1.   Instrumenti usvojeni na sjednicama prilažu se sažetku pripremljenom na kraju sjednice Komisije na kojoj su usvojeni, na izvornom jeziku ili jezicima tako da čine cjelinu. Ovjeravaju ih predsjednik i glavni tajnik potpisom na posljednjoj stranici sažetka.
      2.   Instrumenti usvojeni u pisanom postupku ili postupku ovlašćivanja u skladu s člankom 12. i člankom 13. stavcima 1. i 2. prilažu se dnevnim bilješkama iz članka 16. na izvornom jeziku ili jezicima tako da čine cjelinu. Ovjerava ih glavni tajnik potpisom na posljednjoj stranici dnevne bilješke.
      3.   Instrumenti usvojeni u postupku izravnog ili daljnjeg delegiranja ovlasti prilažu se dnevnim bilješkama iz članka 16. na izvornom jeziku ili jezicima tako da čine cjelinu. Ovjeravaju se potvrdnom izjavom koju potpisuje dužnosnik kojem su ovlasti delegirane izravno ili daljnjim postupkom delegiranja u skladu s člankom 13. stavkom 3. i člancima 14. i 15.
      4.   Za potrebe ovog Poslovnika ‚instrument’ znači svaki instrument iz članka 249. Ugovora o Europskoj zajednici i članka 161. Ugovora o Euratomu.
      5.   Za potrebe ovog Poslovnika, ‚izvorni jezici’ znači svi službeni jezici Zajednica, ne dovodeći u pitanje primjenu Uredbe Vijeća (EZ) br. 930/2004 (1), u slučaju instrumenata opće primjene, te u drugim slučajevima jezik ili jezici onih kojima su upućeni.

         ODJELJAK 5.

            Priprema i provedba odluka Komisije

      Članak 18.
      Skupine članova Komisije
      Skupine članova Komisije pridonose koordinaciji i pripremi rada Komisije u okviru strateških ciljeva i prioriteta koje utvrđuje Komisija i u skladu sa zadaćama i političkim smjernicama koje utvrđuje predsjednik.
      Članak 19.
      Kabineti članova i odnosi sa upravama
      1.   Članovi Komisije imaju svoje kabinete koji im pomažu u radu i u pripremi odluka Komisije. Pravila o sastavu kabineta donosi predsjednik.
      2.   Članovi Komisije utvrđuju načine rada sa upravama za koje su nadležni. Oni moraju posebno odrediti način na koji članovi Komisije daju upute dotičnim upravama, koje im redovito dostavljaju sve informacije iz njihovog područja rada, a koje su im potrebne za izvršavanje njihovih dužnosti.
      Članak 20.
      Glavni tajnik
      1.   Glavni tajnik pomaže predsjedniku u pripremi postupanja i vođenju sjednica Komisije. On također pomaže članovima koji su na čelu skupina članova Komisije, uspostavljenih u skladu s člankom 3. stavkom 2. u pripremi i vođenju sastanaka.
      2.   Osigurava pravilnu provedbu postupaka odlučivanja i provedbu odluka iz članka 4.
      3.   Pomaže pri osiguranju potrebne koordinacije između uprava u pripremnim fazama u skladu s člankom 23. i brine se da su dokumenti koji se dostavljaju Komisiji kvalitetni u smislu sadržaja i oblikovani u skladu s pravilima.
      4.   Osim u posebnim slučajevima, poduzima potrebne mjere kako bi osigurao da se instrumenti Komisije službeno objave u Službenom listu Europske unije, te da se instrumenti Komisije i njenih službi dostavljaju drugim institucijama Europskih zajednica.
      5.   Odgovoran je za službene odnose s ostalim institucijama Europskih zajednica, pod uvjetom da Komisija ne odluči sama obavljati takvu funkciju ili dodijeliti je svojim članovima ili upravama. Prati postupanje ostalih institucija Europskih zajednica i o tome izvješćuje Komisiju.
      POGLAVLJE II.

         UPRAVE KOMISIJE

      Članak 21.
      Sastav uprava
      Komisiji u izvršavanju zadaća pomažu brojne glavne i ekvivalentne uprave, koje čine jedinstvenu administrativnu službu.
      Glavne i ekvivalentne uprave i u pravilu su podijeljene na uprave, a uprave na odjele.
      Članak 22.
      Uspostava posebnih funkcija i tijela
      U posebnim slučajevima Komisija može uspostaviti posebne funkcije ili tijela za obavljanje određenih poslova, te određuje njihove odgovornosti i način djelovanja.
      Članak 23.
      Suradnja i koordinacija među upravama
      1.   Kako bi se osigurala učinkovitost djelovanja Komisije, uprave od početka usko surađuju i koordinirano pripremaju i provode odluke Komisije.
      2.   Uprava, nadležna za pripremu inicijativa od početka priprema osigurava učinkovitu koordinaciju među svim upravama koje imaju legitimni interes za tu inicijativu zbog svojih ovlasti, odgovornosti ili prirode predmeta.
      3.   Prije predlaganja dokumenta Komisiji, nadležna uprava se u skladu s provedbenim pravilima pravovremeno savjetuje s upravama koje imaju legitimni interes za nacrt teksta.
      4.   Savjetovanje s pravnom službom obavlja se u vezi svih nacrta ili prijedloga pravnih instrumenata te svih dokumenata koji bi mogli proizvesti pravne učinke.
      Savjetovanje s pravnom službom obavezno je prije početka postupka odlučivanja, kako je predviđeno člancima 12., 13. i 14., osim za odluke o standardnim instrumentima, koji su već prije odobreni (akti koji se ponavljaju). Savjetovanje nije potrebno za odluke iz članka 15.
      5.   Savjetovanje s glavnim tajništvom obavlja se u svim inicijativama:

                  (a)

                  od političke važnosti; ili su

                  (b)

                  uključene u godišnji programa rada Komisije ili su u programskom instrumentu na snazi; ili se

                  (c)

                  odnose na institucionalna pitanja; ili su

                  (d)

                  podložne analizi učinaka ili javnom savjetovanju.

            6.   Uz iznimku odluka iz članka 15., savjetovanje je obvezno s glavnim upravama, nadležnim za proračun te za osoblje i upravu o svim dokumentima koji mogu imati posljedice za proračun i financije odnosno za osoblje i upravu. Isto vrijedi prema potrebi i za nadležnu službu za borbu protiv prijevara.
      7.   Nadležna uprava nastoji sastaviti prijedlog s kojim su suglasne savjetovane uprave. Ne dovodeći u pitanje članak 12., u slučaju neslaganja uz svoj prijedlog prilaže i stajališta tih uprava.
      POGLAVLJE III.

         ZAMJENJIVANJE

      Članak 24.
      Kontinuitet djelovanja
      Članovi Komisije i službe osiguravaju poduzimanje svih potrebnih mjera za osiguranje kontinuiteta djelovanja u skladu s odredbama koje je za tu svrhu usvojila Komisija ili predsjednik.
      Članak 25.
      Zamjenjivanje predsjednika
      U slučaju da je predsjednik spriječen obnašati svoje dužnosti, obavlja ih jedan od potpredsjednika ili članova prema redu prvenstva koji utvrđuje predsjednik.
      Članak 26.
      Zamjenjivanje glavnog tajnika
      Kada je glavni tajnik spriječen obavljati svoje dužnosti, obavlja ih prisutni zamjenik glavnog tajnika s najdužim stažem u službi ili u slučaju izjednačenosti, najstariji dužnosnik ili onaj kojeg odredi Komisija.
      Ako nije prisutan niti jedan zamjenik glavnog tajnika i ako Komisija nije odredila niti jednog dužnosnika, tada prisutni dužnosnik s najdužim stažem i iz najviše kategorije i razreda zamjenjuje glavnog tajnika, ili u slučaju izjednačenosti, onaj koji je najstariji.
      Članak 27.
      Zamjenjivanje hijerarhijski nadređenih
      1.   Kada je glavni direktor spriječen obavljati svoje dužnosti, obavlja ih prisutni zamjenik s najdužim stažem, ili u slučaju izjednačenosti, onaj koji je najstariji ili dužnosnik kojeg odredi Komisija.
      Ako nije prisutan niti jedan zamjenik glavnog direktora i ako Komisija nije odredila niti jednog dužnosnika, zamjenjuje ga podređeni nazočni dužnosnik s najdužim stažem i iz najviše kategorije i razreda ili u slučaju izjednačenosti, onaj koji je najstariji.
      2.   Kada je načelnik odjela spriječen obavljati svoje dužnosti, obavlja ih njegov zamjenik ili dužnosnik kojeg odredi glavni direktor.
      Ako nije prisutan niti jedan zamjenik načelnika odjela i ako glavni direktor nije odredio niti jednog dužnosnika, zamjenjuje ga prisutni podređeni dužnosnik s najdužim stažem i iz najviša kategorije i razreda, ili u slučaju izjednačenosti, onaj koji je najstariji.
      3.   Kada je bilo koji drugi hijerarhijski nadređeni dužnosnik spriječen obavljati svoje dužnosti, obavlja ih dužnosnik kojeg odredi glavni direktor u dogovoru s nadležnim članom Komisije. Ako nije određena zamjena, odsutnog zamjenjuje prisutni podređeni dužnosnik s najdužim stažem i iz najviše kategorije i platnog razreda ili u slučaju izjednačenosti, onaj koji je najstariji.
      POGLAVLJE IV.

         ZAVRŠNE ODREDBE

      Članak 28.
      Provedbena pravila i dodatne mjere
      Komisija prema potrebi propisuje provedbena pravila za ovaj Poslovnik.
      Komisija može usvojiti dodatne mjere koje se odnose na način rada Komisije i njezinih službi, uzimajući u obzir tehnološka i informatička dostignuća.
      Članak 29.
      Stupanje na snagu
      Ovaj Poslovnik stupa na snagu 1. siječnja 2006.”

      (1)  SL L 169, 1.5.2004., str. 1.


title: Odluka Vijeća (ZVSP) 2016/2384 od 22. prosinca 2016. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o izmjeni Odluke (ZVSP) 2016/1136

text:
               23.12.2016

               HR

               Službeni list Europske unije

               L 352/92

         ODLUKA VIJEĆA (ZVSP) 2016/2384
   od 22. prosinca 2016.
   o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o izmjeni Odluke (ZVSP) 2016/1136
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1).

               (2)

               Vijeće je 12. srpnja 2016. donijelo Odluku (ZVSP) 2016/1136 (2) o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP.

               (3)

               Vijeće je utvrdilo da su dodatne tri osobe uključene u teroristička djela u smislu članka 1. stavaka 2. i 3. Zajedničkog stajališta 2001/931/ZVSP, da je odluku u vezi s njima donijelo nadležno tijelo u smislu članka 1. stavka 4. tog zajedničkog stajališta te da bi te osobe trebalo dodati na popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP.

               (4)

               Popis osoba, skupina i subjekata na koje se primjenjuje Zajedničko stajalište 2001/931/ZVSP trebalo bi izmijeniti na odgovarajući način,

         DONIJELO JE OVU ODLUKU:
   Članak 1.
   Prilog Odluci (ZVSP) 2016/1136 mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 22. prosinca 2016.

            Za Vijeće

            Predsjednik

         M. LAJČÁK

      (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

      (2)  Odluka Vijeća (ZVSP) 2016/1136 od 12. srpnja 2016. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2015/2430 (SL L 188, 13.7.2016., str. 21.).

      PRILOG
      Na popis osoba naveden u odjeljku I. (Osobe) Priloga Odluci (ZVSP) 2016/1136 dodaju se sljedeće osobe:

                  —

                  EL HAJJ, Hassan Hassan, rođen 22. ožujka 1988. u Zaghdraiyi, okrug Sidon (Libanon), kanadski državljanin. Broj putovnice: JX446643 (Kanada),

                  —

                  MELIAD, Farah (također poznat kao HUSSEIN HUSSEIN, također poznat kao JAY DEE), rođen 5. studenoga 1980. u Sydneyu (Australija), australski državljanin. Broj putovnice: M2719127 (Australija),

                  —

                  ȘANLI, Dalokay (također poznat kao Sinan), rođen 13. listopada 1976. u Pülümüru (Turska).


title: 2010/9/EU: Odluka Komisije od 6. siječnja 2010. o sigurnosnim zahtjevima koje trebaju ispuniti europske norme za obruče za kupanje, pomagala za kupanje te kade za kupanje i postolja za kade za dojenčad i malu djecu na temelju Direktive 2001/95/EZ Europskog parlamenta i Vijeća (priopćeno pod brojem dokumenta C(2009) 10290)  Tekst značajan za EGP

text:
               15/Sv. 22

               HR

               Službeni list Europske unije

               251

         32010D0009

               L 003/23

               SLUŽBENI LIST EUROPSKE UNIJE

         ODLUKA KOMISIJE
   od 6. siječnja 2010.
   o sigurnosnim zahtjevima koje trebaju ispuniti europske norme za obruče za kupanje, pomagala za kupanje te kade za kupanje i postolja za kade za dojenčad i malu djecu na temelju Direktive 2001/95/EZ Europskog parlamenta i Vijeća
   (priopćeno pod brojem dokumenta C(2009) 10290)
   (Tekst značajan za EGP)
   (2010/9/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 1. točku (a),
   budući da:

               (1)

               Direktivom 2001/95/EZ predviđeno je da europske norme trebaju utvrditi europska normizacijska tijela. Te bi norme trebale osigurati da proizvodi ispunjavaju opći sigurnosni zahtjev Direktive.

               (2)

               Na temelju Direktive 2001/95/EZ proizvod se smatra sigurnim, s obzirom na rizike i kategorije rizika obuhvaćene nacionalnim normama, kad je sukladan s neobveznim nacionalnim normama kojima su preuzete europske norme.

               (3)

               Komisija je 2006. u suradnji s državnim tijelima, nacionalnim normizacijskim tijelima, udruženjima potrošača, organizacijama za sigurnost proizvoda, gospodarskim subjektima i laboratorijima za ispitivanja, naručila studiju (2) za procjenu sigurnosti nekoliko proizvoda za njegu djece koji se uobičajeno koriste za njegu dojenčadi i male djece od 0 do 5 godina starosti.

               (4)

               U vezi s tim proizvodima u studiji su prikupljeni relevantni statistički podaci o nezgodama i ozljedama u EU-u i diljem svijeta te je obavljena cjelovita procjena rizika na temelju utvrđivanja glavnih opasnosti i procjene scenarija izloženosti.

               (5)

               U studiji su između ostalih proizvoda procijenjeni obruči za kupanje, pomagala za kupanje te kade za kupanje s postoljima i bez njih. Ti se proizvodi koriste za kupanje dojenčadi i male djece te je za njih utvrđeno da predstavljaju ozbiljne rizike, uglavnom utapanja, što je često za posljedicu imalo smrtne slučajeve zbog mlade dobi korisnika.

               (6)

               Dokazi i statistički podaci prikupljeni iz nezgoda pokazuju da je rizik od utapanja posljedica nedostatnih, nejasnih i nevidljivih upozorenja i uputa o sigurnoj uporabi proizvoda i loše konstrukcijske cjelovitosti i otpornosti. Nezgode i statistički podaci također su otkrili rizik od pada, ozljede i gutanja malih dijelova povezanih s uporabom tih proizvoda i neodgovarajućim nadzorom njegovatelja.

               (7)

               Iako diljem svijeta postoje brojne informacije o utapanjima i ozljedama prilikom kupanja u kadi u ranom djetinjstvu, izravna povezanost između uporabe pomagala za kupanje te smrtnih slučajeva ili nezgoda u kadi nije potvrđena. Istraživači i znanstvena literatura diljem svijeta slažu se da ne postoje jasni dokazi koji pokazuju vezu između porasta broja nezgoda i uporabe pomagala za kupanje (3). Neki istraživači su čak zbog utvrđene veze između porasta obruča za kupanje i pada broja nezgoda i utapanja povezanih s kupanjem tvrdili da zbog uporabe obruča za kupanje postoji „mali zaštitni učinak” (4).

               (8)

               Za te tri vrste proizvoda ne postoje nikakve europske norme. Stoga je potrebno utvrditi posebne zahtjeve na temelju članka 4. stavka 1. točke (a) Direktive 2001/95/EZ s ciljem da se od normizacijskih tijela zatraži razvoj normi za smanjenje rizika povezanih s uporabom obruča za kupanje, pomagala za kupanje i kada za kupanje (s postoljima ili bez njih) prilikom kupanja dojenčadi i male djece. Te norme treba razviti prema postupku utvrđenom u Direktivi 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa te o pravilima o uslugama informacijskog društva (5). Upućivanje na usvojenu normu treba objaviti u Službenom listu Europske unije u skladu s člankom 4. stavkom 2. Direktive 2001/95/EEZ.

               (9)

               Nakon što odgovarajuće norme budu dostupne i pod uvjetom da Komisija odluči objaviti svoje upućivanje u Službenom listu, u skladu s člankom 4. stavkom 2. Direktive 2001/95/EEZ, treba smatrati da su obruči za kupanje, pomagala za kupanje i kade za kupanje (s postoljima ili bez njih) proizvedeni u skladu s takvim normama sukladni općem sigurnosnom zahtjevu Direktive 2001/95/EZ u mjeri u kojoj se odnose na sigurnosne zahtjeve obuhvaćene normama.

               (10)

               Kako bi se poboljšale trenutačne razine sigurnosti prilikom uporabe tih proizvoda potrebno je poduzeti mjere u vezi s normama te roditeljima i odraslim njegovateljima pružiti informacije o namjeni i sigurnoj uporabi tih proizvoda.

               (11)

               Mjere predviđene ovom Odlukom u skladu su s mišljenjem Odbora osnovanog na temelju članka 15. Direktive 2001/95/EZ,

         DONIJELA JE OVU ODLUKU:
   Članak 1.
   Definicije
   Za potrebe ove Odluke:

               —

               „obruči za kupanje dojenčadi” („sjedalica za kupanje”) znači proizvodi koji pomažu držati dijete u sjedećem položaju tijekom kupanja. Ti su proizvodi namijenjeni za uporabu samo za dijete koje može sjediti uspravno bez pomoći i ne treba ih koristiti kada se dijete počne postavljati u uspravan položaj,

               —

               „pomagala za kupanje dojenčadi” znači proizvodi koji pomažu držati dijete u nagnutom ili ležećem položaju tijekom kupanja. Ti su proizvodi namijenjeni za uporabu od rođenja do trenutka kada dijete može sjediti uspravno bez pomoći,

               —

               „kade za kupanje dojenčadi i male djece” znači proizvodi koji su namijenjeni kupanju djece od rođenja do 12 mjeseci. Te se proizvode može koristiti kao samostalne proizvode koji se postavljaju u uobičajene kade za kupanje ili na njihove rubove ili na pod ili zajedno s postoljima.

         Članak 2.
   Zahtjevi
   Posebni sigurnosni zahtjevi za proizvode iz članka 1. koji moraju ispuniti europske norme na temelju članka 4. Direktive 2001/95/EZ određeni su u Prilogu ovoj Odluci.
   Članak 3.
   Objava
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 6. siječnja 2010.

            Za Komisiju

            Predsjednik

         José Manuel BARROSO

      (1)  SL L 11, 15.1.2002., str. 4.

      (2)  http://ec.europa.eu/consumers/safety/projects/ongoing-projects_en.htm#project_results.

      (3)  „Drowning of babies in bath seats: do they provide false reassurance?” u Royal Society for the Prevention of Accidents (UK). Veljača 2005.
   http://www.rospa.com/productsafety/info/bathseats_drowning.pdf.

      (4)  Comments to CPSC on Advance Notice of Proposed Rulemaking on baths seats and rings by Harvard School of Public Health — Department of Health Policy and Management. Svibanj 2001. http://www.cpsc.gov/LIBRARY/FOIA/foia01/pubcom/commenta.pdf.

      (5)  SL L 204, 21.7.1998., str. 37.
   PRILOG

      Posebni sigurnosni zahtjevi za obruče za kupanje

   RIZICI: Glavni rizik povezan s ovim proizvodom je utapanje.
   1.   SIGURNOSNI ZAHTJEVI
   (1)   Opći sigurnosni zahtjevi

   Proizvodi ne ugrožavaju sigurnost ili zdravlje djece i njegovatelja kada se koriste na predviđeni ili predvidljivi način, vodeći računa o ponašanju djece. U obzir se uzima sposobnost djece i njihovih njegovatelja, posebno za proizvode koji su zbog svojih funkcija, dimenzija i značajki namijenjeni za uporabu kod djece mlađe od 20 mjeseci. Oznake na proizvodima ili njihovom pakiranju te prateće upute za uporabu upozoravaju korisnike ili njegovatelje na opasnosti i rizike od ozljeda koje su svojstvene uporabi proizvoda te na način kako ih izbjeći.
   (2)   Posebni sigurnosni zahtjevi

      Kemijski zahtjevi

   Obruči za kupanje u skladu su s relevantnim zakonodavstvom EU-a.

      Požarna i toplinska svojstva

   Radi sprečavanja rizika od opeklina zbog vruće vode koja istječe iz slavine, njegovateljima se daje uputa da obrate pažnju na temperaturu vode i da djetetu spriječe pristup slavini.

      Fizikalna i mehanička svojstva

   Opasnost zaglavljivanja u procjepima i otvorima
   Proizvodi se osmišljavaju i proizvode kako bi se spriječilo:

               —

               zaglavljivanje prstiju što je više moguće,

               —

               zaglavljivanje nogu u otvoru kroz koji se dijete pokliznulo i zbog čega je dijete ostalo pod vodom.

         Opasnosti zbog gibljivih dijelova
   Sklopivi proizvodi imaju mehanizam za sklapanje koji ne može aktivirati dijete niti se može aktivirati nepažljivim djelovanjem njegovatelja. Proizvod nije moguće postaviti bez aktivacije mehanizma zaključavanja. Pomaci proizvoda zbog gibanja djeteta, posebno prilikom promjene težišta djeteta (između sjedalice i kade za kupanje) sprečavaju se i ne smiju prouzročiti ozbiljno gnječenje. Rotirajuća sjedala u najvećoj se mogućoj mjeri osmišljavaju kako bi spriječila porezotine i gnječenje djece prilikom uporabe.
   Opasnost od pada
   Radi smanjenja rizika od pada koji bi mogao rezultirati utapanjem proizvod i njegovi dodaci za pričvršćivanje na kadu za kupanje podnose unutarnje i vanjske sile djeteta a koje bi mogle prouzročiti prevrnuće. Proizvod se posebno ne prevrće kada se dijete nagne u bilo kojem smjeru, pokuša ustati ili pogurne sjedalicu.
   Opasnost od gušenja
   Radi smanjenja rizika od gušenja proizvod ne sadrži male dijelove koji se mogu odvojiti snagom djeteta i koji mogu u cijelosti stati u usta djeteta. Radi smanjenja rizika od gušenja materijali za punjenje koji predstavljaju opasnost od gušenja ne smiju postati dostupni kada se na njih primijeni snaga djeteta, a posebno grizenjem.
   Opasnost od davljenja
   Proizvod ne sadrži plastične dijelove koji se mogu odvojiti snagom djeteta ili bilo kakvu drugu nepropusnu prevlaku obruča za kupanje koji mogu prekriti usta i nos te predstavljaju opasnost davljenja. Pakiranje u kojem su proizvodi ne smije predstavljati opasnost od davljenja zbog ometanja dišnih putova kroz usta i nos.
   Opasnost od gutanja
   Radi smanjenja rizika od gutanja predmet ne sadrži odvojene ili male dijelove koji se mogu odvojiti snagom djeteta i koji mogu ući u jednjak.
   Opasni rubovi
   Dostupni rubovi, a posebno rubovi u neposrednom kontaktu s kožom djeteta, osmišljeni su tako da sprečavaju porezotine i rane.
   Cjelovitost konstrukcije
   Dodaci za pričvršćivanje (sisaljke ili drugi) koji su bitni za pričvršćivanje proizvoda zadržavaju funkcionalnost tijekom cijelog vijeka trajanja proizvoda.
   Radi sprečavanja odlamanja sastavnih dijelova koji bi mogli prouzročiti tjelesne ozljede proizvodi moraju moći podnijeti mehaničko opterećenje kojem su podvrgnuti tijekom uporabe.
   Zaštitna funkcija
   Radi sprečavanja davljenja utapanjem proizvodi se osmišljavaju tako da u njima dijete može biti samo u sjedećem položaju. U dizajnu se uzimaju u obzir relevantni antropometrijski podaci relevantni za starosnu skupinu. Zaštitna funkcija mora omogućiti lako micanje djeteta u hitnim situacijama.
   Opasnosti koje proizlaze iz djetetovog djelovanja na dodatak proizvoda za pričvršćivanje
   Radi sprečavanja opasnosti od utapanja uređaj za pričvršćivanje ne može aktivirati dijete niti se može aktivirati nepažljivim djelovanjem njegovatelja.
   Posebna upozorenja za proizvod
   Upozorenja i upute za uporabu jasno navode da

               —

               njegovatelj u svakom trenutku mora biti u kontaktu s djetetom,

               —

               se utapanje može dogoditi vrlo brzo i u vrlo plitkoj vodi (± 2 cm),

               —

               proizvod ne pruža nikakvu dodatnu sigurnost u pogledu opasnosti od vode i da su zabilježeni slučajevi utapanja zbog obruča za kupanje.

         Upozorenja i informacije trebaju biti jasno istaknute na pakiranju, na proizvodu i na prodajnom mjestu te trebaju biti popraćeni slikama.
   Oznaka upozorenja je trajna i treba ostati vidljiva kada je dijete u obruču za kupanje.
   Njegovateljima se pružaju informacije o starosnoj dobi kada su djeca posebno ranjiva (5 do 10 mjeseci).
   Higijena
   Obruči za kupanje osmišljavaju se tako da budu perivi i da ih se može osušiti.

      Posebni sigurnosni zahtjevi za pomagala za kupanje

   RIZICI: Glavni rizik povezan s ovim proizvodom je utapanje.
   2.   SIGURNOSNI ZAHTJEVI
   (1)   Opći sigurnosni zahtjevi

   Proizvodi ne ugrožavaju sigurnost ili zdravlje djece i njegovatelja kad se koriste na predviđeni ili predvidljivi način, vodeći računa o ponašanju djece. U obzir se uzima sposobnost djece i njihovih njegovatelja, posebno za proizvode koji su zbog svojih funkcija, dimenzija i značajki namijenjeni za uporabu kod djece mlađe od 9 mjeseci. Oznake na proizvodima ili njihovom pakiranju te prateće upute za uporabu upozoravaju korisnike ili njegovatelje na opasnosti i rizike od ozljeda koje su svojstvene uporabi proizvoda te na način kako ih izbjeći.
   (2)   Posebni sigurnosni zahtjevi

      Kemijski zahtjevi

   Pomagala za kupanje u skladu su s relevantnim zakonodavstvom EU-a.

      Požarna i toplinska svojstva

   Radi sprečavanja rizika od opeklina zbog vruće vode koja istječe iz slavine njegovateljima se daju upute da obrate pažnju na temperaturu vode i da djetetu spriječe pristup slavini.

      Fizikalna i mehanička svojstva

   Opasnost od zaglavljivanja u procjepima i otvorima
   Proizvodi se osmišljavaju i proizvode kako bi se što je više moguće spriječilo zaglavljivanje prstiju.
   Gušenje
   Proizvodi se osmišljavaju i proizvode kako bi se spriječilo gušenje.
   Opasnost od pada
   Radi sprečavanja rizika od pada koji bi mogao rezultirati utapanjem proizvod i njegovi dodaci za pričvršćivanje na kadu za kupanje podnose unutarnje i vanjske sile djeteta a koje bi mogle prouzročiti prevrnuće. Proizvod se posebno ne prevrće kada se dijete nagne u bilo kojem smjeru, pokuša ustati ili pogurne sjedalicu.
   Opasnost od gušenja
   Radi smanjenja rizika od gušenja predmet ne sadrži male dijelove koji se mogu odvojiti snagom djeteta i koji mogu u cijelosti stati u usta djeteta. Radi smanjenja rizika od gušenja materijali za punjenje koji predstavljaju opasnost od gušenja ne smiju postati dostupni kada se na njih primijeni snaga djeteta, a posebno grizenjem.
   Opasnost od davljenja
   Proizvod ne sadrži plastične dijelove koji se mogu odvojiti snagom djeteta ili bilo kakvu drugu nepropusnu prevlaku pomagala za kupanje koji mogu prekriti usta i nos te predstavljaju opasnost davljenja. Pakiranje u kojem su proizvodi ne smije predstavljati opasnost od davljenja zbog ometanja dišnih putova kroz usta i nos.
   Opasnost od gutanja
   Radi smanjenja rizika od gutanja predmet ne sadrži odvojene ili male dijelove koji se mogu odvojiti snagom djeteta i koji mogu ući u jednjak.
   Opasni rubovi
   Dostupni rubovi, a posebno rubovi u neposrednom kontaktu s kožom djeteta, osmišljeni su tako da sprečavaju porezotine i rane.
   Cjelovitost konstrukcije
   Radi sprečavanja odlamanja sastavnih dijelova koji bi mogli prouzročiti tjelesne ozljede proizvodi moraju moći podnijeti mehanička opterećenja kojima su podvrgnuti tijekom uporabe.
   Posebna upozorenja za proizvod
   Upozorenja i upute za uporabu jasno navode:

               —

               da njegovatelj u svakom trenutku mora biti u kontaktu s djetetom,

               —

               da se utapanje može dogoditi vrlo brzo i u vrlo plitkoj vodi (± 2 cm),

               —

               najveću razinu vode kako bi se spriječio ulazak vode u djetetova usta,

               —

               da proizvod ne pruža nikakvu dodatnu sigurnost u pogledu opasnosti od vode i da su zabilježeni slučajevi utapanja zbog pomagala za kupanje.

         Upozorenja i informacije trebaju biti jasno istaknute na pakiranju, na proizvodu i na prodajnom mjestu te trebaju biti popraćeni slikama.
   Oznaka upozorenja je trajna i treba ostati vidljiva kada je dijete u pomagalu za kupanje.
   Njegovateljima se pružaju informacije o starosnoj dobi kada su djeca posebno ranjiva (od rođenja do 9 mjeseci).
   Higijena
   Proizvodi se osmišljavaju tako da ih se lako može očistiti i osušiti.

      Posebni sigurnosni zahtjevi za kade za kupanje dojenčadi i postolja za kadu

   RIZICI: Glavni rizici povezani s ovim proizvodom su utapanje i pad u slučaju da kada za kupanje dojenčadi padne sa postolja ili potpore.
   3.   SIGURNOSNI ZAHTJEVI
   (1)   Opći sigurnosni zahtjevi

   Proizvodi ne ugrožavaju sigurnost ili zdravlje djece i njegovatelja kada se koriste na predviđeni ili predvidljivi način, vodeći računa o ponašanju djece. U obzir se uzima sposobnost djece i njihovih njegovatelja, posebno za proizvode koji su zbog svojih funkcija, dimenzija i značajki namijenjeni za uporabu kod djece mlađe od 12 mjeseci. Oznake na proizvodima ili njihovom pakiranju te prateće upute za uporabu upozoravaju korisnike ili njegovatelje na opasnosti i rizike od ozljeda koje su svojstvene uporabi proizvoda te na način kako ih izbjeći.
   (2)   Posebni sigurnosni zahtjevi

      Kemijski zahtjevi

   Kade za kupanje dojenčadi i postolja za kadu u skladu su s relevantnim zakonodavstvom EU-a.

      Požarna i toplinska svojstva

   Radi sprečavanja rizika od opeklina zbog vruće vode koja istječe iz slavine njegovateljima se daju upute da obrate pažnju na temperaturu vode i da djetetu spriječe pristup slavini.

      Fizikalna i mehanička svojstva

   Opasnost od zaglavljivanja u procjepima i otvorima
   Proizvodi se osmišljavaju i proizvode kako bi se što je više moguće spriječilo zaglavljivanje prstiju.
   Gušenje
   Proizvodi se osmišljavaju i proizvode kako bi se spriječilo gušenje.
   Opasnosti zbog gibljivih dijelova
   Sklopivi proizvodi imaju mehanizam za sklapanje koji ne može aktivirati dijete niti se može aktivirati nepažljivim djelovanjem njegovatelja. Proizvod nije moguće postaviti bez aktivacije mehanizma zaključavanja. Pomaci proizvoda zbog gibanja djeteta, posebno prilikom promjene težišta djeteta, zabranjuju se kako bi se spriječilo gnječenje.
   Opasnost od pada
   Kako bi se spriječila neprikladna stabilnost kada za kupanje i njezino postolje osmišljavaju se i proizvode tako da podnose težinu djeteta i vode. Kada i njezino postolje ne smiju se prevrnuti zbog pomaka djeteta ili nepažljivog pokreta njegovatelja. Proizvod se posebno ne prevrće kada se dijete nagne u bilo kojem smjeru ili pokuša ustati.
   Opasnost od gušenja
   Radi smanjenja rizika od gušenja proizvod ne sadrži male dijelove koji se mogu odvojiti snagom djeteta i koji mogu u cijelosti stati u usta djeteta. Radi smanjenja rizika od gušenja materijali za punjenje koji predstavljaju opasnost od gušenja ne smiju postati dostupni kada se na njih primijeni snaga djeteta, a posebno grizenjem.
   Opasnost od davljenja
   Proizvod ne sadrži plastične dijelove koji se mogu odvojiti snagom djeteta ili bilo kakvu drugu nepropusnu prevlaku kade za kupanje koji mogu prekriti usta i nos te predstavljaju opasnost davljenja. Pakiranje u kojem su proizvodi ne smije predstavljati opasnost od davljenja zbog ometanja dišnih putova kroz usta i nos.
   Opasnost od gutanja
   Radi smanjenja rizika od gutanja proizvod ne sadrži odvojene ili male dijelove koji se mogu odvojiti snagom djeteta i koji mogu ući u jednjak.
   Opasni rubovi
   Dostupni rubovi, a posebno rubovi u neposrednom kontaktu s kožom djeteta, osmišljeni su tako da sprečavaju porezotine i rane.
   Cjelovitost konstrukcije
   Radi sprečavanja propadanja ili odlamanja sastavnih dijelova koji bi mogli prouzročiti tjelesne ozljede proizvod mora moći podnijeti mehaničko opterećenje kojem je podvrgnut tijekom uporabe. Kako bi se spriječilo raspadanje sastavnih dijelova koji bi mogli prouzročiti ozljede materijal koji se koristi za proizvodnju kada za kupanje i postolja zadržava funkcionalnost tijekom cijelog vijeka trajanja proizvoda, posebno uzimajući u obzir toplinske promjene.
   Opasnost zbog kombinacije dvajuodvojenih dijelova
   Dodatak za pričvršćivanje kade na postolje mora moći podnijeti mehaničko opterećenje kojem je podvrgnut tijekom uporabe. Za postolja i kade za kupanje koji se prodaju odvojeno upozorenja i upute navode proizvode koji se mogu sigurno koristiti zajedno.
   Posebna upozorenja za proizvod
   Upozorenja i upute za uporabu jasno navode da:

               —

               njegovatelj u svakom trenutku mora biti u kontaktu s djetetom,

               —

               se utapanje može dogoditi vrlo brzo i u vrlo plitkoj vodi (± 2 cm), da proizvodi ne pružaju nikakvu dodatnu sigurnost u pogledu opasnosti od vode i da su zabilježeni slučajevi utapanja u kadama za kupanje.

               —

               Upozorenja i informacije trebaju biti jasno istaknute na pakiranju, na proizvodu i na prodajnom mjestu te trebaju biti popraćeni slikama.

         Oznaka upozorenja je trajna i treba ostati vidljiva kada je dijete u kadi za kupanje.
   Njegovateljima se pružaju informacije o starosnoj dobi kada su djeca posebno ranjiva (do 12 mjeseci).
   Kade za kupanje dolaze s upozorenjem njegovateljima da ne postavljaju kade na povišeni položaj korištenjem proizvoda kao što su stolovi.
   Higijena
   Proizvodi se osmišljavaju tako da budu lako perivi i da ih se lako može osušiti.


title: 84/132/EEZ: Odluka Vijeća od 1. ožujka 1984. o sklapanju Protokola o posebno zaštićenim područjima Sredozemlja

text:
               11/Sv. 007

               HR

               Službeni list Europske unije

               133

         31984D0132

               L 068/36

               SLUŽBENI LIST EUROPSKE UNIJE

               01.03.1984.

      ODLUKA VIJEĆA

   od 1. ožujka 1984.
   o sklapanju Protokola o posebno zaštićenim područjima Sredozemlja
   (84/132/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da se programima djelovanja Europskih zajednica u vezi s okolišem (2) naglašava potreba zaštite i čišćenja mora kako bi ono i dalje imalo ulogu u očuvanju i razvoju vrsta te održavanja vitalne ekološke ravnoteže;
   budući da se drugim programom djelovanja Europskih zajednica u vezi s okolišem naglašava hitna potreba za međunarodnim rješavanjem problema razvoja i ekološkoga gospodarenja obalnih regija;
   budući da se trećim programom djelovanja Europskih zajednica u vezi s okolišem (3), čija su glavna načela Vijeće i predstavnici vlada država članica odobrili 7. veljače 1983., osobito poziva na potrebu za racionalnom politikom za zaštitu i gospodarenje prirodnim resursima;
   budući da je suradnja s državama u razvoju, a posebno sa sredozemnim partnerima Zajednice, radi zaštite okoliša jedan od ciljeva drugog programa djelovanja Europskih zajednica vezano uz okoliš;
   budući da se člankom 4. Konvencije o zaštiti Sredozemnog mora od onečišćenja, odobrene od strane Zajednice Odlukom 77/585/EEZ (4), opunomoćuju ugovorne stranke za usvajanje Dodatnih protokola kojima se propisuju mjere, postupci i standardi za provedbu navedene Konvencije; budući da su na temelju tog članka sredozemne države zastupljene na konferenciji opunomoćenika u Ženevi 2. i 3. travnja 1982. potpisale Protokol o posebno zaštićenim područjima Sredozemlja;
   budući da je Zajednica Odlukom 75/585/EEZ također odobrila i Protokol o sprečavanju onečišćenja Sredozemnog mora otpadom s brodova i iz zrakoplova, te Odlukom 81/420/EEZ (5) Protokol o suradnji u borbi protiv onečišćenja Sredozemnog mora naftom i drugim štetnim tvarima u hitnim slučajevima i Odlukom 83/101/EEZ (6) Protokol o zaštiti Sredozemnog mora od onečišćenja iz kopnenih izvora;
   budući da se Protokolom o posebno zaštićenim područjima Sredozemlja utvrđuje moguće usvajanje mjera u vezi s trgovinom, uvozom i izvozom njime zaštićene faune i flore i stoga bi mogao utjecati na zajedničku komercijalnu politiku i slobodno kretanje robe među državama članicama;
   budući da bi neke odredbe navedenog Protokola mogle utjecati na Direktivu Vijeća 76/464/EEZ od 4. svibnja 1976. o onečišćenju određenim opasnim tvarima koje se ispuštaju u vodeni okoliš Zajednice (7), Direktivu Vijeća 79/409/EEZ od 2. travnja 1979. o očuvanju divljih ptica (8), Direktivu Vijeća 79/923/EEZ od 30. listopada 1979. o propisanoj kakvoći vode u kojoj žive školjkaši (9) i Uredbu Vijeća (EEZ) br. 348/81 od 20. siječnja 1981. o zajedničkim pravilima za uvoz proizvoda vrste Cetacea
       (10);
   budući da se navedenim Protokolom namjerava zaštititi zajedničke prirodne resurse u regiji, očuvati raznolikost autohtonih vrsta i zaštititi određena prirodna staništa uspostavljanjem više posebno zaštićenih područja;
   budući da većina potpisnica Konvencije o zaštiti Sredozemnog mora od onečišćenja i priloženih Protokola uživa, u okviru općeg pristupa Zajednice Sredozemlju, poseban odnos sa Zajednicom, osobito u pogledu suradnje; budući da se Protokolom o posebno zaštićenim područjima Sredozemlja utvrđuju detaljna pravila te suradnje u sektorima koje obuhvaća;
   budući da je Zajednica potpisala navedeni Protokol 30. ožujka 1983.;
   budući da će Zajednica sudjelovati u provedbi navedenog Protokola izvršavanjem svojih nadležnosti proizašlih iz postojećih općih pravila, kao i onih stečenih kao rezultat budućih akata koje usvoji Vijeće, te korištenjem rezultata djelovanja Zajednice (istraživanje – razmjena podataka) u dotičnim područjima;
   budući da se čini potrebnim da Zajednica odobri navedeni Protokol radi postizanja, tijekom djelovanja zajedničkog tržišta, jednog od ciljeva koje je Zajednica postavila u području zaštite okoliša i kvalitete života; budući da je, s obzirom da se Ugovorom ne utvrđuju određene ovlasti djelovanja potrebne za usvajanje ove Odluke, potrebno pozvati se na njegov članak 235.,
   ODLUČILO JE:
   Članak 1.
   Ovime se u ime Europske ekonomske zajednice odobrava Protokol o posebno zaštićenim područjima Sredozemlja.
   Tekst Protokola priložen je ovoj Odluci.
   Članak 2.
   Predsjednik Vijeća polaže akte kako je utvrđeno u članku 18. Protokola navedenog u članku 1.

      Sastavljeno u Bruxellesu 1. ožujka 1984.

            Za Vijeće

            Predsjednik

         H. BOUCHARDEAU

      (1)  SL C 322, 28.11.1983., str. 278.

      (2)  SL C 122, 20.12.1973., str. 1 i SL C 139, 13.6.1977., str. 1.

      (3)  SL C 46, 17.2.1983., str. 1.

      (4)  SL L 240, 19.9.1977., str. 1.

      (5)  SL L 162, 19.6.1981., str. 4.

      (6)  SL L 67, 12.3.1983., str. 1.

      (7)  SL L 129, 18.5.1973., str. 23.

      (8)  SL L 103, 25.4.1979., str. 1.

      (9)  SL L 281, 10.11.1979., str. 47.

      (10)  SL L 39, 12.2.1981., str. 1.